Lisa 2

Lüganuse vallavanema 02.06.2022 käskkirjale nr 13-1/11

**TEEDESPETSIALISTI ametijuhend**

**ÜLDOSA**

Ametinimetus: teedepetsialist

Ametikoha asukoht: Lüganuse vald

Ametikoha vahetu korraldaja: abivallavanem kommunaalmajanduse, ehituse, planeerimise, arengu ja varahalduse valdkonnas.

Alluvad: puuduvad

Asendaja: vallavanema käskkirjaga määratud ametnik oma pädevuse piires

Keda asendab: vallavanema käskkirjaga määratud ametnikku oma pädevuse piires

**EESMÄRK**

Teenistuskoha eesmärk on Lüganuse valla avalikus kasutuses kohalike ja erateede ehitamise, korrashoiu, liikluskorralduse, ühistranspordi ning tänavavalgustuse alase töö korraldamine.

**TEENISTUSÜLESANDED**

1. kohalike teede ja tee infrastruktuurobjektide, sh. välisvalgustuse projekteerimise, ehitamise, remondi ja hoolduse korraldamine;
2. õigusaktidest tulenevate kohaliku omavalitsuse ülesannete teehoiu, liikluskorralduse ja ühistranspordi valdkonnas täitmise korraldamine, valla vastavate õigusaktide eelnõude koostamine ja esitamine;
3. valla teehoiukava ja teiste teehoidu käsitlevate arengudokumentide eelnõude väljatöötamise korraldamine;
4. teede ehitusprojektide ja tänavavalgustuse projekteerimistingimuste koostamine, arvamuste andmine, projektide läbivaatamine ning vajadusel nende kooskõlastamine;
5. teede ja tee infrastruktuurobjektide ehitamise, remondi ja hoolduse korraldamine, sh riigihangete korraldamine, ehituslubade väljastamine ning vastavate õigusaktide eelnõude koostamine;
6. avalikus kasutuses kohalikel ja erateedel nõuetekohase liikluskorralduse korraldamine, liikluskorraldusvahendite (liiklusmärgid, teekattemärgistus, künnised, piirded jms) paigaldamise ja hoolduse korraldamine;
7. tänavasiltide ja infoviitade/tahvlite paigaldamise ja hoolduse korraldamine;
8. vallateede, teemaade, parklate ja bussipeatuste aastaringse korrashoiu korraldamine ja täitmise kontrollimine (sh talihooldus, suvine teeservade niitmine jms);
9. kohalike teede andmebaasi andmete korrastamine, ajakohastamine ja teeregistrile andmete esitamise kohustuste täitmine;
10. valla teedel ja tänavatel erakorraliseks veoks või keelupiirkonnas veokitele liiklemiseks erilubade taotluste menetlemine ja lubade väljastamine vastavalt kehtestatud korrale;
11. teehoiuga seotud riigihangete korraldamine ning sõlmitud lepingute täitmise järelevalve teostamine;
12. oma valdkonna lepingute ettevalmistamises ja lepingutingimuste läbirääkimistel osalemine, lepingute täitmise ja järelevalve teostamine;
13. oma valdkonna järelevalve ning vastavate märgukirjade koostamine, väärtegude menetlemine ning rikkumiste kõrvaldamise järelevalve teostamine;
14. oma valdkonna valla õigusaktide eelnõude ja eelnõu seletuskirjade koostamine ning nende esitamine vallavalitsusele
15. isikute vastuvõtt ja nõustamine oma teenistuskohustustega seotud küsimustes, nende avaldustele, märgukirjadele ja teabenõuetele vastuste koostamine ja edastamine;
16. muude vahetu juhi poolt antud ühekordsete ülesannete ja erikorralduseta teenistuskoha olemusest ja teenistussuhte laadist ülesannete täitmine;
17. muude kohustuste täitmine, mis tulenevad Eesti Vabariigi kehtivatest seadusandlikest aktidest, valla põhimäärusest, vallavolikogu ja vallavalitsuse õigusaktidest;

**VASTUTUS**

Teedespetsialist vastutab:

1. ametijuhendis sätestatud tööülesannete õigeaegse ja kvaliteetse täitmise eest;
2. tema poolt väljastatud dokumentide ja informatsiooni õigsuse eest;
3. teenistusülesannete täitmise tõttu teatavaks saanud riigisaladuse ja ärisaladuse, teiste inimeste eraelu puudutavate andmete ning muu konfidentsiaalsena saadud informatsiooni hoidmise ja infoturbe nõuete täitmise eest;
4. töökorraldusreeglite, asjaajamiskorra, tule- ja tööohutusnõuete ning muude asutuse sisemist tööd reguleerivate nõuete ja juhendite täitmise eest;
5. tema kasutusse antud töövahendite ja vara heaperemeheliku kasutamise ning korrashoiu ja säilimise eest vastavalt kehtivatele õigusaktidele;
6. tema kasutusse antud ja tema töö käigus loodud dokumentide ja andmete korrastamise ja säilitamise eest vastavalt asjaajamiskorras ning dokumentide loetelus sätestatud nõuetele.

**ÕIGUSED**

Teedespetsialistil on õigus:

1. teha ettepanekuid õigusaktide vastuvõtmiseks ja vastavate eelnõude ja projektide väljatöötamiseks;
2. teha ettepanekuid teehoiu, liikluskorralduse, tänavavalgustuse ja ühistranspordi valdkonna tulemuslikkuse tõstmiseks ja paremaks korraldamiseks;
3. saada vallavolikogult ja -valitsuselt, valla ametiasutuste hallatavatelt asutustelt, valla äriühingutelt ning teistelt pädevatelt isikutelt käesoleva ametijuhendiga ettenähtud ülesannete täitmiseks vajalikku informatsiooni ja dokumente;
4. saada oma teenistusülesannete täitmiseks vajalikke töövahendeid, arvuti- ja kontoritehnikat ning tehnilist abi nende kasutamisel;
5. saada teenistuseks vajalikku ametialast täienduskoolitust.

**KVALIFIKATSIOONINÕUDED**

1. kõrgharidus (soovitavalt õigus või tehniline);
2. valdkonda reguleeriva seaduste ja teiste õigusaktide põhjalik tundmine;
3. omab teadmisi ja kogemust asjaajamisest ning õigusaktide ja dokumentide vorminõuetest;
4. tunneb ja oskab rakendada tööks vajalikke Eesti Vabariigi ja Lüganuse valla õigusakte;
5. tööprotsessi planeerimise oskus, väärteomenetluse ja riigihankemenetluse tundmine;
6. eesti keele oskus kõrgtasemel ja vene keele oskus kesk tasemel ametialase sõnavara valdamisega;
7. väga hea suuline ja kirjalik eneseväljendamise oskus;
8. koostööoskus ja hea suhtlemisoskus, analüüsioskus, otsuse- ja vastutusvõime. Oskus töötada iseseisvalt ja algatada ning juhtida valdkonnapõhiseid projekte
9. arvuti kasutamise oskus kasutusel olevate programmide käsitlemisel.

Kinnitan allkirjaga, et olen ametijuhendiga tutvunud, kohustun järgima selle sätteid ja olen teadlik oma tööülesannete täitmisega kaasnevatest kohustustest ja vastutusest.

Allkiri: ………………………….

Kuupäev ………………………..